Yan Najeriya sun bayana nasarorin marigayi Umaru Musa Yaradua - BBC Hausa
Yan Najeriya sun bayana nasarorin marigayi Umaru Musa Yaradua
7 Mayu 2010
http://www.bbc.com/hausa/news/2010/05/100507_yaradua_people
Image caption Tsohon shugaban Najeriya Marigayi Umaru 'Yar'adua
A Najeriya, yayin da aka shiga rana ta biyu na zaman makokin rasuwar marigayi Alhaji Umaru Musa Yar'adua, yanzu haka wasu da dama a kasar na ci gaba bayyana irin nasarorin da suke ganin tsohon shugaban kasar ya cimma a lokacin da yake mulkin kasar, duk kuwa da matsalolin da wasu ke ganin gwamnatinsa ta fuskanta.
Honorable Sada Soli Jibiya `dan Majalisar wakilai Najeriyar, ya shaidawa BBC cewa Alhaji Umaru Musa Yar'adua ya kawar da duk wata kiyayya a zukatan wadanda ke adawa da salon mulkin tsohon shugaban kasar.
Ya kuma ce marigayin, ya gudunar da wasu ayyukan cigaban rayuwa a kasar, wadanda suka hada da yashe kogin kwara da kuma shirin yin afuwa ga masu tada kayar baya a yankin Niger Delta mai arkin mai.
A jiya ne dai aka gudunar da janaizzar tsohon shugban kasar a jihar Katsina dake Arewacin Najeriya.
Kasashen Ghana da kuma jamhuriyar Niger sun mika sakon ta'aziyar su ga yan Najeriya dangane da rasuwar Alhaji Umaru Musa Yar'adua.